**Správa o účasti verejnosti na tvorbe právneho predpisu**

Verejnosť bola o príprave návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, informovaná prostredníctvom predbežnej informácie č. PI/2021/171 zverejnenej v informačnom systéme verejnej správy Slov-Lex.

K predbežnej informácii neboli uplatnené pripomienky zo strany verejnosti. V nadväznosti na zverejnenú informáciu sa uskutočnili k návrhu zákona konzultácie so zástupcami zamestnávateľov a zástupcami zamestnancov.

Pripomienky uplatnené v medzirezortnom pripomienkovom konaní boli vyhodnotené a diskutované s jednotlivými subjektmi.